ПРОТОКОЛ № 42
от заседание на Комисията по
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  11 ноември  2013 г.

Днес, 11 ноември 2013 г., понеделник, в сградата на Висшия съдебен съвет се проведе заседание на Комисията по предотвратяване и установяване на конфликт на интереси и взаимодействие с Инспектората към ВСС, в състав: 
		
 ПРЕДСЕДАТЕЛ:			НЕЗАБРАВКА СТОЕВА
 ЧЛЕНОВЕ: 				ВАСИЛ ПЕТРОВ
ГАЛИНА КАРАГЬОЗОВА
КАЛИН КАЛПАКЧИЕВ
ОТСЪСТВАЛИ: НЯМА. 

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена планова проверка по образуването, движението и приключването на граждански дела в Районен съд гр. Горна Оряховица на основание Заповед № ПП-01-74/18.09.2013 г. на Главния инспектор на ИВСС /само на ел.носител/.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. Приема за сведение Акта за резултатите от извършена планова проверка по образуването, движението и приключването на граждански дела в Районен съд гр. Горна Оряховица на основание Заповед № ПП-01-74/18.09.2013 г. на Главния инспектор на ИВСС.
1.2. Административният ръководител на Районен съд гр. Горна Оряховица да уведоми комисията за предприетите мерки за изпълнение на дадените с акта препоръки.
1.3. Копие от акта да се изпрати на административния ръководител на Окръжен съд гр. Велико Търново за контрол по изпълнението на  дадените препоръки. 
1.4. Предлага на Комисията по предложенията и атестирането програмният продукт за електронните досиета на магистратите да се актуализира като се добави раздел „Актове на ИВСС” с възможност за отбелязване и преглед на актовете на ИВСС в електронен вариант.
1.5. С оглед направените с акта констатации да се изиска информация от Националния институт на правосъдието предвидено ли е текущо обучение на съдиите от районните и окръжните съдилища в страната по част ІV - Обезпечително производство по ГПК, предвид направеното от ВСС предложение с решение по протокол № 20/23.05.2013 г.
2. ОТНОСНО: Заповед № РД-04-101/2013 г. на окръжния прокурор на Окръжна прокуратура гр. Бургас във връзка с констатация на ИВСС по Акт за извършена планова проверка в ОП гр. Бургас.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение информацията от окръжния прокурор на Окръжна прокуратура гр. Бургас за изпълнение на препоръките, дадени с Акт за резултатите от извършена проверка Окръжна прокуратура гр. Бургас на основание Заповед № ПП-01-54/05.05.2013 г. на Главния инспектор на ИВСС.

3. ОТНОСНО: Писмо от Българската съдийска асоциация във връзка с предоставената възможност на неправителствените организации – членове на Гражданския съвет към ВСС за определяне на участник в работната група по изготвяне на Единна методика за приложение на принципа на случайното разпределение на делата в съдилищата. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение писмото от Българската съдийска асоциация във връзка с предоставената възможност на неправителствените организации – членове на Гражданския съвет към ВСС за определяне на участник в работната група по изготвяне на Единна методика за приложение на принципа на случайното разпределение на делата в съдилищата.

4. ОТНОСНО: Становище на Българската съдийска асоциация по проект на Правила за случайното разпределение на делата в съдилищата и проект на Единна методика за приложение на принципа на случайното разпределение на делата в съдилищата.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение становището на Българската съдийска асоциация по проект на Правила за случайното разпределение на делата в съдилищата и проект на Единна методика за приложение на принципа на случайното разпределение на делата в съдилищата.

5. ОТНОСНО: Молба вх. № 11-07-1580/30.10.2013 г. от ……… – съдия в Районен съд гр. Айтос във връзка с начина на разпределяне на делата в съда. 
КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Изпраща молба вх. № 11-07-1580/30.10.2013 г. от …….. – съдия в Районен съд гр. Айтос по компетентност на административния ръководител на Окръжен съд гр. Бургас за проверка и становище. 

ІІ. По Закона за предотвратяване и установяване на конфликт на интереси:

6. ОТНОСНО: Декларации по чл. 12 от ЗПУКИ.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА декларациите по чл. 12 от ЗПУКИ от приложения списък. 
6.2. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т.1, т.3 и т.4 от приложения списък.
6.3. Неподадените в срок декларации от приложения списък да се докладват на първото заседание на комисията през м. декември 2013 г. 

7. ОТНОСНО: Решение № 277/03.10.2013 г. на КПУКИ за прекратяване на производството по сигнал с рег. № С-124/19.04.2013 г. срещу ……. и …… 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Приема за сведение Решение № 277/03.10.2013 г. на КПУКИ за прекратяване на производството по сигнал с рег. № С-124/19.04.2013 г. срещу ……. и …….

ІІІ. Разни:

8. ОТНОСНО: Проект на Правила за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Съгласува проекта на Правила за формиране и използване на средствата по централизирания фонд СБКО за подпомагане на магистрати и съдебни служители в органите на съдебната власт със следните забележки:
-  в т. 1 да се уточни, че средствата се формират ежегодно;
- в т. 2, буква „г” да придобие следната редакция: „при смърт на магистрат или съдебен служител; 
- в т.3 след текста „...член на неговото семейство да представи..” да се добави текста „пред административния ръководител или ВСС”.

9. ОТНОСНО: Писмо от Главния секретар на ВСС до постоянните комисии на ВСС, с приложени поименни щатни разписания на администрацията на ВСС и дирекция „Вътрешен одит”, за предложения във връзка с изготвянето на функционален анализ на администрацията на ВСС.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Отлага разглеждането на т. 9 от дневния ред за следващо заседание на комисията. 

ДОПЪЛНИТЕЛНИ ТОЧКИ:

10. ОТНОСНО: Проект на Единна Методика по приложението на принципа за случайно разпределение на делата в районните, окръжните, административните, военните и апелативните съдилища. 

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

 10.1. Приема за предварително запознаване актуализирания проект на Единна Методика по приложението на принципа за случайно разпределение на делата в районните, окръжните, административните, военните и апелативните съдилища. 
 10.2. Насрочва следващото заседание на комисията за 13 ноември 2013 г. от 12.30 часа при следния дневен ред: Обсъждане на проект на Единна Методика по приложението на принципа за случайно разпределение на делата в районните, окръжните, административните, военните и апелативните съдилища.
10.3. ПРЕДЛАГА към обявения дневен ред за заседанието на Висшия съдебен съвет на 14 ноември 2013 г. да се включи допълнителна точка – проект на решение за одобряване на проект на Единна Методика по приложението на принципа за случайно разпределение на делата в районните, окръжните, административните, военните и апелативните съдилища.

11. ОТНОСНО: Решения на КПУКИВИВСС по протокол № 32/09.09.2013 г., т. 13 и 16 във връзка с извършени от ИВСС проверки в Окръжен съд гр. Варна

С оглед взетите от комисията решения по т. 13 и 16 от протокол № 32/09.09.2013 г. във връзка с решение на КПЕПК по протокол № 32/09.09.2013 г. и последвалото ги решение на КПЕПК по протокол № 38/21.10.2013 г.

КОМИСИЯТА ПО ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

11.1. Да се изиска от Инспектората към ВСС информация за изпълнението на препоръките, дадени с Акт за резултатите от извършена проверка в Окръжен съд гр. Варна по сигнал и на основание заповед № СС-01-3/11.04.2013 г. на Главния инспектор.
11.2. След получаване на информацията от ИВСС същата да се внесе за разглеждане от комисията ведно с материалите по т. 13 и 16 от протокол № 32/09.09.2013 г. 

ПРЕДСЕДАТЕЛ НА КОМИСИЯ ПО
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:/п/

НЕЗАБРАВКА СТОЕВА

Експертни сътрудници  на комисията:

И. Котева /п/

Д. Янкова /п/

Изготвил протокола:

М.Китова   /п/